钦定古今图书集成/明伦汇编/氏族典/第504卷 > 《廖用贤尚友录》 > 伏恭
## 钦定古今图书集成/明伦汇编/氏族典/第504卷 > 《廖用贤尚友录》 > 伏恭

按《后汉书伏恭传》：“恭字叔齐，琅邪东武人，司徒湛之
兄子也。性孝，事所继母甚谨。少传黯学，以任为郎。建
武四年，除剧令。视事十三年，以惠政公廉闻。拜博士，
迁常山太守。敦修学校，教授不辍。永平二年，为太仆，
四年，拜司空。在位九年，以病乞骸骨。建初二年冬，肃
宗行飨礼，以恭为三老。年九十，元和元年卒，赐葬显”
节陵下。子寿，官至东郡太守。